Mwé míḿbén mí Dávid má: “Ényɔ́ á ngábə́ tə́lə̄ áfōlā díé”, mǎn Tahkemonít, ǹkúkúmá bə́bɛ́d bikabilí bítá. Énye ǎ dəgələ akɔ̌ŋ á ńló bod miǹtɛd mwom eyɔŋ dzídzīá. 9Á mvús hālá, Eléazar, mɔ́n Dodo, mɔ́n Ahohít, m̀bɔ́g yǎ míḿbén mílɛ́ á mí ngábə́ ai Dávid éyɔŋ Bəfilísta bə́ ngákóan ású bitá. Éyɔŋ bǒd yā Ísraɛ̂l bə́ ngáman bɔ̄ túb ósū, 10hədá ńdɔ̄ nyé á ngādɔ́, a bímí Bəfilísta a kələ kwí anə́ wɔ́ ó ngáman nyé kād ai okəŋ bitá, ńdɔ Ǹtondôbə a ngábɔ̄ nə́ bə́ dɔ amǒs tē m̀faŋ ńdɔán. Ńdɔ ayɔŋ á ngákə̄ lâtoŋ nyé hədá hə ású ńsa. 11Á mvús dzīē Shama, mɔ́n Agé, mǎn Hararít. Bəfilísta bə́ ngáman kóan á Lehi. Afúb mətǒb á ngábə́ hālá; ǹkunda bítá ó túbú Bəfilísta ósū. 12Hədá ńdɔ̄ nyé á ngátə́bə̄ á zāŋ afúb, ǎ ngakaman ai dɔ́, ńdɔ a ngáyíd Bəfilísta.